**ΌΡΟΙ ΣΥΜΜΕΤΟΧΗΣ ΔΙΑΓΩΝΙΣΜΟΥ**

**«IEK ΟΜΗΡΟΣ»**

Στην Κηφισιά Αττικής σήμερα, 30η Ιανουαρίου 2020, η εταιρεία με την επωνυμία **«DPG DIGITAL MEDIA ΑΝΩΝΥΜΗ ΕΤΑΙΡΕΙΑ ΣΥΜΜΕΤΟΧΩΝ» (**εφεξής «ΕΤΑΙΡΕΙΑ»), και διακριτικό τίτλο**"**DPG DIGITAL MEDIΑ**"** η οποία εδρεύει στην Κηφισιά Αττικής, επί του 14ου χλμ. Ε.Ο. Αθηνών – Λαμίας, όπως νόμιμα εκπροσωπείται, διοργανώνει διαγωνισμό  για τους επισκέπτες/αναγνώστες της ιστοσελίδας [www.teen.queen.gr](http://www.teen.queen.gr) στο instagram. Σκοπός των παρόντων αναλυτικών όρων (εφεξής οι «ΟΡΟΙ») είναι ο καθορισμός των όρων συμμετοχής στο διαγωνισμό κάθε ενδιαφερόμενου και της ανάδειξης νικητών στο πλαίσιο αυτού.

Η ΕΤΑΙΡΕΙΑ διατηρεί το δικαίωμα να τροποποιεί μονομερώς τους παρόντες όρους. Η τυχόν μεταβολή των όρων θα πραγματοποιείται κατόπιν προηγούμενης ανακοίνωσης στον οικείο διαδικτυακό τόπο της ΕΤΑΙΡΕΙΑΣ  [www.teen.queen.gr](http://l.facebook.com/l.php?u=http%3A%2F%2Fwww.Queen.gr%2F&h=xAQGjlGXi&s=1) ή/και στο facebook ή/και στο instagram ή/και σε μέσα μαζικής ενημέρωσης της επιλογής της ΕΤΑΙΡΕΙΑΣ και θα είναι δεσμευτική για κάθε συμμετέχοντα. Η ΕΤΑΙΡΕΙΑ δεν αναλαμβάνει οποιαδήποτε ευθύνη αναφορικά με οποιαδήποτε τροποποίηση.

**1. Δικαίωμα συμμετοχής**. Δικαίωμα συμμετοχής στο διαγωνισμό έχουν όλοι οι ενδιαφερόμενοι οι οποίοι έχουν συμπληρώσει το 18ο έτος της ηλικίας τους, είναι μόνιμοι κάτοικοι Ελλάδας, διαθέτουν δημόσιο προσωπικό λογαριασμό στο instagram και ακολουθούν τη σελίδα @teen.queen\_gr. Κάθε ενδιαφερόμενος έχει δικαίωμα πολλαπλών συμμετοχών καθ’ όλη τη διάρκεια του Διαγωνισμού και θα μπορεί να κερδίσει μόνον ένα (1) δώρο. Συμμετέχων ο οποίος κληρώνεται ως νικητής αποκλείεται από το υπόλοιπο της διαδικασίας κλήρωσης. Για τους συμμετέχοντες στο διαγωνισμό δυνάμει του παρόντος όρου, νόμιμος δικαιούχος οιουδήποτε δικαιώματος που προβλέπεται ρητά (π.χ. συμμετοχής στην κλήρωση, δώρου σε περίπτωση ανάδειξης) είναι μόνον ο χρήστης – επισκέπτης που θα ακολουθήσει (“follow”) τη σελίδα @teen.queen\_gr, θα ακολουθήσει (“follow”) τη σελίδα <https://www.instagram.com/iekomiros/?hl=el> και θα αφήσει σχόλιο (“comment”) κάτω από το post του διαγωνισμού στο instagram, κάνοντας “mention” δύο φίλους του. Προχωρώντας στην ανωτέρω ενέργεια, o ενδιαφερόμενος ρητά αποδέχεται τους Όρους Χρήσης του διαδικτυακού τόπου  [www.teen.queen.gr](http://www.teen.queen.gr).

2.    **Αποκλειόμενα πρόσωπα.** Οι εργαζόμενοι της ΕΤΑΙΡΕΙΑΣ καθώς και όσοι συνδέονται με αυτούς με συγγένεια έως και β΄ βαθμού καθώς και οι σύζυγοι αυτών, δεν έχουν το δικαίωμα συμμετοχής στο διαγωνισμό.

3.    **Περιγραφή του Διαγωνισμού:** Η έγκυρη συμμετοχή στο διαγωνισμό επιτυγχάνεται εφόσον ο χρήστης/συμμετέχων ακολουθήσει (“follow”) τη σελίδα @teen.queen\_gr, ακολουθήσει (“follow”) τη σελίδα <https://www.instagram.com/iekomiros/?hl=el> και αφήσει σχόλιο (“comment”) κάτω από το post του διαγωνισμού στο instagram, κάνοντας “mention” δύο φίλους του. Ενεργώντας κατά τα ανωτέρω περιγραφόμενα, ο επισκέπτης αποδέχεται τους παρόντες όρους διαγωνισμού και λαμβάνει αυτομάτως συμμετοχή στην κλήρωση. Σχόλια με κακόβουλο ή προσβλητικό περιεχόμενο θα αφαιρούνται και οι υποβάλλοντες αυτά θα αποκλείονται από την κλήρωση.

4.       **Αντικείμενο Διαγωνισμού:**Τα δώρα που προκηρύσσονται είναι: μία (1) υποτροφία πλήρους φοίτησης στο ΙΕΚ ΟΜΗΡΟΣ, ενώ όλοι οι διαγωνιζόμενοι που συμμετέχουν έγκυρα στον διαγωνισμό θα κερδίσουν 45% έκπτωση σε ένα από τα προγράμματα φοίτησης του ΙΕΚ ΟΜΗΡΟΣ.

5.       **Προθεσμία συμμετοχής στο διαγωνισμό:** Η συμμετοχή στην κλήρωση μπορεί να πραγματοποιηθεί κατά τα ανωτέρω από τη Δευτέρα **03/02/2020** ώρα **16:00μ.μ.** έως την Παρασκευή **07/02/2020** ώρα **15:00μ.μ..**

6.       **Ανάδειξη νικητών του διαγωνισμού:** Ο νικητής του διαγωνισμού θ’ αναδειχθεί έπειτα από κλήρωση και θα κερδίσει μία (1) υποτροφία πλήρους φοίτησης στο ΙΕΚ ΟΜΗΡΟΣ σε πρόγραμμα της επιλογής του, ενώ όλοι οι συμμετέχοντες στο διαγωνισμό θα κερδίσουν 45% έκπτωση σε ένα από τα προγράμματα φοίτησης του ΙΕΚ ΟΜΗΡΟΣ.

7.     **Τόπος χρόνος και διαδικασία ανάδειξης νικητή του διαγωνισμού:  :**Ο δικαιούχος θα αναδειχθεί έπειτα από ηλεκτρονική κλήρωση τη Δευτέρα **10/02/2020** ώρα **16:00μ.μ.** στα γραφεία της Εταιρείας. Με την ολοκλήρωση της κλήρωσης συντάσσεται και το σχετικό πρακτικό της κλήρωσης παρουσία δικηγόρου. Το σχετικό πρακτικό φυλάσσεται από την διοργανώτρια εταιρεία για χρονικό διάστημα ενός μήνα.

8.       **Φύση Διαγωνισμού:**Τα δώρα του διαγωνισμού είναι ήδη προκαθορισμένα και συγκεκριμένα, και αποκλείεται η μεταβίβαση η ανταλλαγή ή η εξαργύρωσή τους. Σε περίπτωση που δεν προκύπτει ταυτοπροσωπία του προσώπου – χρήστη του λογαριασμού στο instagram μέσω της οποίας υπεβλήθη η συμμετοχή και του φυσικού προσώπου που διεκδικεί το δώρο του διαγωνισμού, η Εταιρεία διατηρεί το δικαίωμα να αρνηθεί τη χορήγηση του δώρου.

9.       **Ειδοποίηση νικητών.**Ο νικητής θα ειδοποιηθεί μέσω direct message στον προσωπικό του λογαριασμό στο instagram, και θα πρέπει να αποστείλει - έως την 12/02/2020 μέσω Direct Message στο instagram του@teen.queen\_gr- το ονοματεπώνυμό του, τη διεύθυνσή του και ένα τηλέφωνο επικοινωνίας. Σε περίπτωση που δεν επιτευχθεί η επικοινωνία εγκαίρως με το νικητή για οποιονδήποτε λόγο, ο νικητής θα χάσει κάθε δικαίωμα επί του δώρου και το δώρο θα μείνει αδιάθετο. Σε περίπτωση άρνησης αποστολής των στοιχείων που θα ζητηθούν από την Εταιρεία, από τον νικητή, για οποιοδήποτε λόγο, ή σε περίπτωση που δεν προκύπτει ταυτοπροσωπία μεταξύ του λογαριασμού μέσω του οποίου έλαβε συμμετοχή στη δημόσια προσφορά ο χρήστης – επισκέπτης και του φυσικού προσώπου που διεκδικεί το δώρο, η Εταιρεία διατηρεί το δικαίωμα να αρνηθεί τη χορήγηση του δώρου.

10.**Παραλαβή δώρου.** Η Εταιρεία λαμβάνοντας τα στοιχεία του νικητή θα τα αποστείλει στον υπεύθυνο επικοινωνίας του ΙΕΚ ΟΜΗΡΟΣ και η λήψη της υποτροφίας/ δώρου θα γίνει από τον δικαιούχο έως την 15/02/2020. Κατά την ίδια ημερομηνία (15/02/2020) λήγει και η προσφορά της έκπτωσης του 45% στα πακέτα φοίτησης προς όλους του συμμετέχοντες του διαγωνισμού, όπως αναλυτικά περιγράφεται ανωτέρω.

11.   **Τύχη δώρου σε περίπτωση κλήρωσης αποκλειόμενου προσώπου.** Στην περίπτωση που κάποιος συμμετέχων εργάζεται στις εταιρείες της παραγράφου 2, ή είναι συγγενικό του πρόσωπο έως και β΄ βαθμού και ανακηρυχθεί νικητής, ή σε περίπτωση που αναδειχθεί νικητής ανήλικο πρόσωπο, το δώρο θα μείνει αδιάθετο.

12.   **Συναίνεση του δικαιούχου σε διαφημιστική προβολή.** Η ΕΤΑΙΡΕΙΑ διατηρεί το δικαίωμα να ανακοινώσει το όνομα και να δημοσιεύσει φωτογραφίες των νικητών ή/και του συνοδού τους στο site της ή/και σε οποιαδήποτε έντυπο ή μέσα μαζικής ενημέρωσης και να προβεί σε διαφημιστική εκμετάλλευση κάθε σχετικού γεγονότος όπως ενδεικτικά της παραλαβής των δώρων. Η ΕΤΑΙΡΕΙΑ επίσης διατηρεί το δικαίωμα στη χρήση του ονόματος των νικητών καθώς και των φωτογραφιών τους και του συνοδού τους για λόγους διαφημιστικής προβολής από την ίδια, χωρίς την καταβολή οποιασδήποτε αμοιβής ή αποζημίωσης. Άρνηση νικητή να συμμετάσχει σε σχετικό διαφημιστικό πρόγραμμα ή άλλη ανακοίνωση ή άρνηση να περιληφθεί το όνομα του σε καταχωρήσεις, εφόσον κληθεί, δίνει στο δικαίωμα στην ΕΤΑΙΡΕΙΑ να αρνηθεί την χορήγηση του σχετικού δώρου. Οι δικαιούχοι δηλώνουν ότι συγκατατίθενται στη χρήση των οποιαδήποτε αρχείων προβολής (βίντεο, φωτογραφία κλπ) που υλοποιήθηκαν κατά την διάρκεια του διαγωνισμού ή της παραλαβής του δώρου.

13. **Επεξεργασία προσωπικών δεδομένων.** Η ΕΤΑΙΡΕΙΑ λαμβάνει τα απαραίτητα μέτρα προκειμένου να διασφαλίσει πλήρως την ιδιωτικότητα των χρηστών/συμμετεχόντων στο διαγωνισμό και την ασφάλεια των δεδομένων τους, σε πλήρη εναρμόνιση με την κείμενη ευρωπαϊκή (Ευρωπαϊκός Κανονισμός για την Προστασία Προσωπικών Δεδομένων 2016/679) και εθνική νομοθεσία. Τα προσωπικά δεδομένα των χρηστών/συμμετεχόντων θα διατηρηθούν από τη διοργανώτρια ΕΤΑΙΡΕΙΑ, για όσο χρονικό διάστημα απαιτείται για την εκτέλεση της ­παρούσας σύμβασης, την παραλαβή του δώρου από το νικητή και την παροχή της έκπτωσης όπως αναλυτικά περιγράφεται ανωτέρω. Τα δεδομένα των χρηστών/ συμμετεχόντων εκτός του νικητή, διαγράφονται άμεσα με το πέρας του διαγωνισμού από τη διοργανώτρια ΕΤΑΙΡΕΙΑ και δεν χρησιμοποιούνται για περαιτέρω επεξεργασία. Περισσότερες πληροφορίες αναφορικά με οποιοδήποτε ζήτημα σχετικά με την ασφάλεια των προσωπικών δεδομένων και την άσκηση των δικαιωμάτων των χρηστών/ συμμετεχόντων μπορούν να αναζητηθούν στην ιστοσελίδα της ΕΤΑΙΡΕΙΑΣ ([www.teen.queen.gr](http://www.teen.queen.gr).)

14.   **Περιορισμός ευθύνης εταιρείας.** Η ΕΤΑΙΡΕΙΑ δεν φέρει καμία απολύτως ευθύνη εάν, για λόγους που βρίσκονται έξω από την σφαίρα του ελέγχου της  τα διατηρούμενα αρχεία της αλλοιωθούν ή καταστραφούν μερικώς ή ολοσχερώς. Ρητώς δηλώνεται και αναγνωρίζεται ανεπιφύλακτα από τους συμμετέχοντες στον παρόντα διαγωνισμό πως η ΕΤΑΙΡΕΙΑ ουδεμία ευθύνη έχει για οποιαδήποτε πλημμέλεια/ζημία/διαφέρον/εμπλοκή/ανωμαλία τυχόν προκύψει από το δώρο που κερδίσουν. Τα οποιαδήποτε έξοδα σχετίζονται με τη χρήση του δώρου βαραίνουν αποκλειστικά τους νικητές.

15.   **Δημοσιότητα όρων διαγωνισμού:**Oι όροι του παρόντος Διαγωνισμού θα είναι αναρτημένοι εντός άρθρου που θα αναφέρεται στο διαγωνισμό, στην ιστοσελίδα  [www.teen.queen.gr](http://www.teen.queen.gr), καθ’ όλη την διάρκεια του διαγωνισμού.

16.   **Επιφύλαξη δικαιώματος τροποποίησης.**Η ΕΤΑΙΡΕΙΑ διατηρεί το δικαίωμα να τροποποιεί τους όρους του διαγωνισμού, να αλλάξει τα προσφερόμενα δώρα, να παρατείνει ή να συντομεύει τη διάρκειά του Διαγωνισμού και χωρίς προειδοποίηση.

**Για την Εταιρεία**